

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.novembrī **Nr.572**

 (prot.Nr.46, 18.§)

**Par atbalstu projektam „Daudzdzīvokļu dzīvojamās mājas energoefektivitātes paaugstināšana un remonts Šaurā ielā 26, Daugavpilī**”

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Ministru kabineta 2016.gada 8.marta noteikumiem Nr.152 “Darbības programmas “Izaugsme un nodarbinātība” 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi”, Daugavpils pilsētas domes Attīstības komitejas 2020.gada 5.novembra sēdes atzinumu, Daugavpils pilsētas domes Finanšu komitejas 2020.gada 5.novembra sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt projekta „Daudzdzīvokļu dzīvojamās mājas energoefektivitātes paaugstināšana un remonts Šaurā ielā 26, Daugavpilī” pieteikuma sagatavošanu 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” ceturtās projektu iesniegumu atlases kārtas ietvaros.

2. Nodrošināt līdzfinansējumu un priekšfinansējumu projekta īstenošanai, saskaņā ar projekta īstenošanas nosacījumiem, no pašvaldības budžeta līdzekļiem vai aizņemtajiem līdzekļiem.

3. Kontroli par lēmuma izpildi uzdot Daugavpils pilsētas domes priekšsēdētāja vietniecei L.Jankovskai.

Pielikumā: Projekta „Daudzdzīvokļu dzīvojamās mājas energoefektivitātes paaugstināšana un remonts Šaurā ielā 26, Daugavpilī” apraksts.

Domes priekšsēdētājs *(personiskais paraksts)* I.Prelatovs

Pielikums

Daugavpils pilsētas domes

2020.gada 12.novembra

lēmumam Nr.572

**Projekta „Daudzdzīvokļu dzīvojamās mājas energoefektivitātes paaugstināšana un remonts Šaurā ielā 26, Daugavpilī” apraksts**

|  |  |
| --- | --- |
| **Projekta pieteicējs:** | Daugavpils pilsētas dome |
| **Projekta ilgums:** | 18 mēneši pēc vienošanās parakstīšanas  |
| **Projekta mērķis:** | Sekmēt Daugavpils pilsētas pašvaldības ēkas, Šaurā ielā 26, energoefektivitātes paaugstināšanu, samazinot primārās enerģijas patēriņu. |
| **Projekta izmaksas:** | **Projekta kopējās izmaksas: EUR 1 604 190.37,** no tām * **attiecināmās izmaksas EUR 588 235.29,**

500 000,00 EUR – ERAF līdzekļi (85.00%);26 470.59 EUR – Valsts budžeta dotācija (4.50%);61 764.70 EUR – pašvaldības līdzekļi (10.50%).* **neattiecināmās izmaksas EUR 1 015 955.08.**

*(darbi, kas nav tieši saistīti ar energoefektivitāti paaugstinošiem pasākumiem un citi darbi, kas nepieciešami objekta nodošanas ekspluatācijā).* |
| **Projekta galvenās aktivitātes:** | *Projekta attiecināmās darbības - būvdarbi, kas veicina ēkas energoefektivitāti:** ārsienu, cokola, caurbrauktuves un jumta pārseguma siltināšana;
* logu un ārdurvju nomaiņa;
* apkures sistēmas rekonstrukcija, tsk.s radiatoru nomaiņa, cauruļu siltumizolācijas atjaunošana;
* karstā ūdens sistēmas renovācija;
* ventilācijas sistēmas renovācija.

*Projekta neattiecināmās darbības – visi pārējie darbi, kas nav tieši saistīti ar energoefektivitātes paaugstināšanas pasākumiem, bet ir nepieciešami ēkas funkcionalitātes nodrošināšanai un objekta nodošanai ekspluatācijā:** iekšējie apdares un inženiertīklu darbi;
* ugunsgrēka atklāšanas un trauksmes signalizācijas iekārtu uzstādīšana;
* videonovērošanas iekārtu uzstādīšana;
* teritorijas labiekārtošanas darbi;
* autoruzraudzība un būvuzraudzība, utt.
 |
| **Sasniedzamais rezultāts:** | * primārās enerģijas gada patēriņa samazinājums vismaz līdz 108.47 kilovatstundas par kvadrātmetru (līdz 58%),
* siltumnīcefekta gāzu samazinājums gadā – 97.46 CO2 tonnas.
 |
| **Projekta īstenošanas vieta:** | Daugavpils pilsētas sociālās aprūpes iestādes ēkā Šaurā ielā 26, Daugavpilī |

Domes priekšsēdētājs *(personiskais paraksts)* I.Prelatovs